**ΕΝΩΣΗ**

**ΔΙΚΑΣΤΩΝ & ΕΙΣΑΓΓΕΛΕΩΝ**

ΠΡΩΤΟΔΙΚΕΙΟ ΑΘΗΝΩΝ

ΚΤΙΡΙΟ 6 –ΓΡΑΦΕΙΟ 210

ΤΗΛ: 213 2156114 - FAX 210 88 41 529

e- mail: endikeis@otenet.gr

Αθήνα, 01/03/2024

**ΔΕΛΤΙΟ ΤΥΠΟΥ**

**ΣΥΝΑΝΤΗΣΗ ΤΟΥ ΠΡΟΕΔΡΕΙΟΥ ΤΗΣ ΕΝΩΣΗΣ ΔΙΚΑΣΤΩΝ ΚΑΙ ΕΙΣΑΓΓΕΛΕΩΝ ΜΕ ΤΟΝ ΥΦΥΠΟΥΡΓΟ ΔΙΚΑΙΟΣΥΝΗΣ κ. Ι. ΜΠΟΥΓΑ**

Πραγματοποιήθηκε χτες, 29 Φεβρουαρίου, στο Υπουργείο Δικαιοσύνης συνάντηση αντιπροσωπείας του Προεδρείου της Ένωσης Δικαστών και Εισαγγελέων με τον Υφυπουργό Δικαιοσύνης, κ. Μπούγα, κατόπιν αιτήματός μας, για την παρουσίαση του Σχεδίου Ενοποίησης του πρώτου βαθμού δικαιοδοσίας της πολιτικής Δικαιοσύνης, το οποίο πλειοψήφησε κατά το δημοψήφισμα, που διενεργήθηκε από την Ένωσή μας.

Κατά τη συνάντηση έλαβε χώρα αναλυτική παρουσίαση των προτάσεων του Σχεδίου και ακολούθησε εκτενής συζήτηση για την αναζήτηση των βέλτιστων λύσεων, που θα διασφαλίζουν την ακώλυτη υπηρεσιακή εξέλιξη και μισθολογική κατάσταση όλων των συναδέλφων του πρώτου βαθμού, Προέδρων Πρωτοδικών, Πρωτοδικών και Ειρηνοδικών.

Η Ένωση ευχαριστεί τους συναδέλφους για την υψηλή συμμετοχή στην ετήσια τακτική γενική συνέλευση και στο δημοψήφισμα, που της έδωσαν ισχυρή φωνή στη διαπραγμάτευση με το Υπουργείο.

Η Ένωση, ενεργώντας εγκαίρως, ήδη από τον Ιανουάριο, οπότε και γνωστοποιήθηκε επισήμως η βούληση της εκτελεστικής εξουσίας για την ενοποίηση του πρώτου βαθμού δικαιοδοσίας της πολιτικής Δικαιοσύνης προέβη και εξακολουθεί να προβαίνει σε όλες τις αναγκαίες καταστατικές ενέργειες, ώστε με όρους ισότητας και δικαίου, κάθε μεταρρυθμιστική προσπάθεια στο σημαντικότερο πυλώνα του Κράτους Δικαίου, τη Δικαιοσύνη, να αποβεί προς όφελος των πολιτών.

**ΤΟ ΓΡΑΦΕΙΟ ΤΥΠΟΥ ΤΗΣ**

**ΕΝΩΣΗΣ ΔΙΚΑΣΤΩΝ ΚΑΙ ΕΙΣΑΓΓΕΛΕΩΝ**

**Μαργαρίτα Στενιώτη, Πρόεδρος Εφετών , Πρόεδρος ΕνΔΕ**

**Ευστάθιος Βεργώνης, Εισαγγελέας Εφετών, αν. Γενικός Γραμματέας ΕνΔΕ**

**Κωνσταντίνος Βουλγαρίδης, Εφέτης, Εκπρόσωπος Τύπου ΕνΔΕ**